Ühinguõigus

Ühinguõigus (inglise keeles company law) on õigusnormide kogum, mis reguleerib ühingute vormi, asutamist, lõpetamist ja ümberkorraldamist.

Ühing kitsamas tähenduses on isikute ühendus, millel pole organisatsioonilist ülesehitust (isikuteühing). Eestis on nendeks täisühing (TÜ) ja usaldusühing (UÜ). Ühing laiemas tähenduses on korporatsioon, mis põhineb liikmesusel. Eestis on sellised ühingud äriühingud (aktsiaselts, osaühing, täisühing, usaldusühing ja tulundusühistu) ja mittetulundusühingud.

 Ühinguõiguse reguleerimisala 
Ühinguõigus reguleerib ühingu

 vorme ja nende õiguslikku seisundit;
 asutamist, lõpetamist ja ümberkorraldamist;
 sisemist organisatsiooni ja sisesuhteid, sh ühingu tahte kujundamist ning ühingu liikmete omavahelisi suhteid ja suhteid ühinguga;
 suhteid kolmandate isikutega, eelkõige ühingu esindusõigust ning ühingu ja selle liikmete vastutust kolmandate isikute ees.

 Ühinguõiguse keskne põhimõte 
Ühinguõiguse keskpunktiks on ühing (ühistel eesmärkidel koondunud isikute ühendus). Ühinguõiguses kehtib ühingu huvide prioriteetsuse põhimõte – osanike, aktsionäride või ühingu liikmete huvide lahknevuse korral seatakse esiplaanile ühingu huvid.

 Ühinguõiguse allikad 
Kõige tähtsam seadusel põhinev ühinguõiguse allikas on Eesti Vabariigi põhiseadus. Lisaks põhiseadusele on teisi seaduseid, mis puudutavad ühinguõigust.

 Põhiseadus ühinguõiguse allikana 
Juriidilised isikud saavad olla põhiõiguste kandjaks. Juriidiliste isikute õigus on tegeleda ettevõtlusega ning koodunda mittetulundusühingutesse ja -liitudesse.Eesti Vabariigi põhiseadus. Riigi Teataja. RT I, 15.05.2015,2.

 Seadused ühinguõiguse allikana 
Ühinguõiguse üldosaks võib lugeda tsiviilseadustiku üldosa seaduse paragrahve 24–37. Tsiviilseadustiku üldosa seadus (TsÜS) annab juriidilise isiku definitsiooni.Tsiviilseadustiku üldosa seadus. Riigi Teataja. RT I, 22.03.2021, 8. § 24.

Era- ja avalik-õiguslike juriidiliste isikute reguleerimiseks on erinevad seadused. Äriühinguid reguleerib äriseadustik, mittetulundusühinguid mittetulundusühingute seadus, sihtasutusi sihtasutuste seadus jne.
 Ühingute liigitus 

 Era- ja avalik-õiguslikud juriidilised isikud 
Liigituse aluseks on ajalooline huvikriteerium. Eraõiguslik juriidiline isik tegutseb erahuvides, st ühingu eesmärgiks on teenida üksikisiku huve. Avalik-õiguslik juriidiline isik tegutseb avalikes huvidesTsiviilseadustiku üldosa seadus. Riigi Teataja. RT I, 22.03.2021, 8. § 25., st ühingu eesmärk on teenida kõigi huve.

Eraõiguslikud juriidilised isikud on täisühing, usaldusühing, osaühing. aktsiaselts, tulundusühistu, sihtasutus ja mittetulundusühing.

 Täisühing 
Täisühingul peab olema vähemalt kaks osanikku, kes tegutsevad ühise ärinime all. Osanikud vastutavad ühingu kohustuste eest võrdselt kogu oma varaga. Ühing asutatakse ühingulepinguga. Ühingulepingus on kirjas osaniku sissemakse suurus, mis võib olla nii rahaline kui ka mitterahaline.

 Usaldusühing 
Usaldusühing on sarnane täisühinguga. Usaldusühingus peab olema vähemalt üks täisosanik, kes vastutab ühingu kohustuste eest kogu oma varaga ja vähemalt üks osanik, kes vastutab kohustuste eest sissemakse suuruses. Sarnaselt täisühingule asutatakse ühing ühingulepinguga.

 Osaühing 
Osaühing (OÜ) on äriühing, millel on osadeks jaotatud osakapital. Osaühingul võib olla üks kuni mitu asutajat, kes ei vastuta isiklikult ühingu kohustuste eest. Osaühing sõlmitakse asutamislepinguga ja kantakse äriregistrisse. Osaühingus on juhatus, nõukogu ja osanikud.Äriseadustik. Riigi Teataja. RT I, 20.06.2022, 40.

 Aktsiaselts 
Aktsiaseltsi kapital on jaotatud aktsiateks. Äriühingul võib olla üks kuni mitu asutajat, kes ei vastuta kohustuse täitmise eest oma varaga. Aktsiaseltsil on mitmetasandiline juhtimisstruktuur, st ühingu juhtimine käib läbi mitme organi. Aktsiaseltsi organiteks on aktsionäride üldkoosolek, nõukogu ja juhatus.

 Tulundusühistu 
Tulundusühingu asutamist, lõpetamist ja muid tingimusi reguleerib tulundusühistuseadus. Tulundusühistu on äriühing, mille eesmärk on toetada ja soodustada oma liikmete majanduslikke huve läbi ühise majandustegevuse. Ühistu asutamiseks peab olema vähemalt kaks isikut ja liikmed ei vastuta varaliselt ühistu kohustuste eest.Tulundusühistuseadus. Riigi Teataja. RT I, 20.06.2022, 34 

 Mittetulundusühing 
Mittetulundusühing asutavad inimesed vabatahtlikult ning selle eesmärgiks ega põhitegevuseks ei ole tulu saamine.Mittetulundusühingute seadus. Riigi Teataja. RT I, 20.06.2022, 19. Mittetulundusühing luuakse selle kandmisega mittetulundusühingute ja sihtasutuste registrisse. Ühing asutatakse vähemalt kahe isikuga, kes sõlmivad asutamislepingu.

 Sihtasutus 
Sihtasutuse asutamist, lõpetamist ja muid tingimusi reguleerib sihtasutuste seadus. Sihtasutused on suunatud ühiskonna arengule. Sihtasutuse eesmärk on kuultuuri ja teaduse arendamine. Sihtasutuse võib asutada üksi või mitmekesi ja see kanda mittetulundusühingute ja sihtasutuste registrisse.Sihtasutuste seadus. Riigi Teataja. RT I, 20.06.2022, 25.

Avalik-õiguslikud juriidilised isikud on näiteks Eesti Maaülikool, Eesti Töötukassa, Eesti Rahvusringhääling ja paljud ühingud, mis teenivad kõigi huve. Avalik-õigusliku juriidilise isiku tegevust ja asutamist reguleerib enamasti juriidilise isiku seadus.

 Viited 

Kategooria:Ettevõtlus